ทิสโก้แจกบิ๊กอั่งเปา-ทองมงคล
ธนาคารทิสโก้ ฉลองเทศกาลตรุษจีน แจกทองมงคลสำหรับลูกค้าใหม่ ตั๋วแลกเงิน 3 เดือน วงเงินตั้งแต่ 5 แสนบาท&nbsp; และตั๋วแลกเงิน 3 เดือน วงเงิน 1 ล้านบาทขึ้นไป รับบิ๊กอั่งเปาดอกเบี้ยพิเศษ 2.1% เริ่ม 1-15 ก.พ. นี้
19 ม.ค. 2554

ธนาคารทิสโก้ ฉลองเทศกาลตรุษจีน แจกทองมงคลสำหรับลูกค้าใหม่ ตั๋วแลกเงิน 3 เดือน วงเงินตั้งแต่ 5 แสนบาท  และตั๋วแลกเงิน 3 เดือน วงเงิน 1 ล้านบาทขึ้นไป รับบิ๊กอั่งเปาดอกเบี้ยพิเศษ 2.1% เริ่ม 1-15 ก.พ. นี้
นายเมธา ปิงสุทธิวงศ์ ผู้ช่วยกรรมการผู้จัดการใหญ่อาวุโส  ธนาคารทิสโก้  เปิดเผยว่า เพื่อเป็นการร่วมฉลองเทศกาลตรุษจีน ประกอบกับเพื่อเป็นการตอบสนองความต้องการของลูกค้าที่มองหาผลิตภัณฑ์ทางการเงินที่สามารถตอบโจทย์ในช่วงที่ภาวะอัตราดอกเบี้ยอยู่ในช่วงขาขึ้นนี้  ธนาคารได้ออกแคมเปญตรุษจีนพิเศษให้กับลูกค้าผู้ที่ต้องการฝากเงิน
โปรโมชั่นชุดแรก สำหรับลูกค้าใหม่ที่ยังไม่เคยซื้อตั๋วแลกเงินกับธนาคาร เมื่อซื้อตั๋วแลกเงินระยะเวลา 3 เดือนขึ้นไป  วงเงินตั้งแต่ 5 แสนบาทขึ้นไป รับฟรี ที่วางนามบัตรทองมงคลเพื่อเสริมความเป็นสิริมงคล  
โปรโมชั่นชุดที่ 2 สำหรับลูกค้าทั่วไป เมื่อซื้อตั๋วแลกเงิน 3 เดือน วงเงินตั้งแต่ 1 ล้านบาท ขึ้นไป รับบิ๊กอั่งเปาด้วยอัตราดอกเบี้ยพิเศษปีละ 2.1% ต่อปี เริ่มตั้งแต่วันที่ 1-15 ก.พ. 2554 นี้
"เราออกแคมเปญตรุษจีนเป็นพิเศษ เพื่อร่วมฉลองเทศกาลตรุษจีนที่กำลังจะมาถึง และเพื่อเป็นการเพิ่มทางเลือกให้กับลูกค้าเงินฝากที่มองหาช่องทางการออมเงินให้สามารถได้รับผลตอบแทนในระดับที่น่าพอใจ ไม่ต้องการล็อคเงินยาวในช่วงที่ทิศทางดอกเบี้ยอยู่ในช่วงขาขึ้น ซึ่งอัตราดอกเบี้ยที่เรานำเสนอที่ 2.1% จัดว่าน่าสนใจมากหากเทียบอัตราดอกเบี้ยในตลาด ทำให้เชื่อว่าผลิตภัณฑ์นี้จะได้รับการตอบรับที่ดี โดยในช่วงเทศกาลตรุษจีน จะมีกิจกรรมเดินตลาดในบริเวณไชน่าทาวน์ ที่มีสาขาของธนาคารตั้งอยู่ด้วย ได้แก่ สาขาเยาราช ,ดิโอว์สยาม และวรจักรในช่วงวันที่ 31 ม.ค.นี้ เพื่อโปรโมทให้ลูกค้าทราบ” นายเมธา กล่าว